CELEX: 62008TO0176
Language: hu
Date: 2009-07-09 00:00:00
Title: Az Elsőfokú Bíróság (hetedik tanács) 2009. július 9-i végzése. # infeurope kontra az Európai Közösségek Bizottsága. # Intézményi mulasztás megállapítása, megsemmisítés és kártérítés iránti kereset - Szolgáltatásnyújtásra irányuló közbeszerzési szerződések - Az OHIM által lefolytatott, az informatikai rendszerek karbantartására irányuló közbeszerzési eljárás - Bizottság előtti fellebbezés - A Bizottság hallgatólagos elutasító határozata - Új kérelmek - Az intézményi mulasztás megállapítása iránti kereset és a kártérítési kereset közötti kapcsolat - Nyilvánvaló elfogadhatatlanság. # T-176/08. sz. ügy

Az Elsőfokú Bíróság (hetedik tanács) 2009. július 9‑i végzése – infeurope kontra Bizottság
      (T‑176/08. sz. ügy)
      „Intézményi mulasztás megállapítása, megsemmisítés és kártérítés iránti kereset – Szolgáltatásnyújtásra irányuló közbeszerzési szerződések – Az OHIM által lefolytatott, az informatikai rendszerek karbantartására irányuló közbeszerzési eljárás – Bizottság előtti fellebbezés – A Bizottság hallgatólagos elutasító határozata – Új kérelmek – Az intézményi mulasztás megállapítása iránti kereset és a kártérítési kereset közötti kapcsolat – Nyilvánvaló elfogadhatatlanság”
      1.                     Intézményi mulasztás megállapítása iránti kereset – Intézményi mulasztás – Fogalom – A Belső Piaci Harmonizációs Hivatal elnöke
            által a közbeszerzési szerződések odaítélésének keretében elfogadott aktus elleni közigazgatási jogorvoslati kérelem – A Bizottság
            hallgatólagos elutasító határozata – Kizártság – Az intézményi mulasztás megállapítása iránti kereset elfogadhatatlansága
            (EK 232. cikk; 40/94 tanácsi rendelet, 118. cikk) (vö. 36–40. pont)
      2.                     Eljárás – A jogvita tárgya – Az eljárás során történő módosítás (Az Elsőfokú Bíróság eljárási szabályzata, 48. cikk, 2. §)
            (vö. 42. pont)
      3.                     Kártérítési kereset – A megsemmisítés iránti és az intézményi mulasztás megállapítása iránti keresethez viszonyított önálló
            jelleg – A megsemmisítés iránti és az intézményi mulasztás megállapítása iránti kereset nyilvánvaló elfogadhatatlansága –
            Az intézményi mulasztás megállapítása iránti keresethez szorosan kapcsolódó kártérítési kérelem – Elfogadhatatlanság (EK 288. cikk,
            második bekezdés) (vö. 46–48. pont)
      Tárgy
      
         
               Egyfelől elsődlegesen a Bizottság által elkövetett intézményi mulasztás megállapítása iránti kereset, amennyiben a Bizottság
                  jogellenesen elmulasztotta megsemmisíteni a Belső Piaci Harmonizációs Hivatal (védjegyek és formatervezési minták) (OHIM)
                  által az OHIM védjegyekre és formatervezési mintákra vonatkozó fő tevékenységével kapcsolatos szoftverek karbantartásra irányuló
                  AO/042/05 közbeszerzési eljárásban a keretmegállapodások odaítéléséről szóló határozatot, valamint elmulasztotta megszüntetni
                  a keretmegállapodások alapján kötött egyedi szerződéseket, és másodlagosan a Bizottság állítólagos hallgatólagos határozatának
                  megsemmisítése iránti kereset, amennyiben e határozat elutasította a felperes által az említett közbeszerzési eljárás keretében
                  2007. december 2‑án benyújtott fellebbezést, és másfelől kártérítési kereset, amely a Bizottság állítólagos jogellenes mulasztásai
                  következtében állítólagosan elszenvedett kár megtérítésére irányul.
               
            Rendelkező rész
      1)         Az Elsőfokú Bíróság a keresetet elutasítja.
      2)         Az Elsőfokú Bíróság az infeurope‑ot kötelezi a saját költségei és a Bizottság részéről felmerült költségek viselésére.
      3)         A European Dynamics SA által benyújtott beavatkozási kérelemről nem szükséges határozni.
      4)         Az infeurope, a Bizottság és a European Dynamics SA maguk viselik a beavatkozási kérelemmel kapcsolatban felmerült saját költségeiket.